Επίδραση της αναπνευστικής αποκατάστασης στην καθημερινή σωματική δραστηριότητα πνευμονοπαθών
Authors: Βασιλοπούλου Μαρούλα 
Published: September 2021

ΕΙΣΑΓΩΓΗΗ συμμετοχή πνευμονοπαθών σε νοσοκομειακά προγράμματα αποκατάστασης είναι περιορισμένηλόγω έλλειψης οργανωμένων κέντρων, καθώς και των εμποδίων που αντιμετωπίζουν οι ασθενείς ωςσυνέπεια της επιδείνωσης της υγείας τους. Σύμφωνα με πρόσφατες οδηγίες διεθνών πνευμονολογικώνεταιριών η κατ΄ οίκον τηλεματική αποκατάσταση προτείνεται ως εναλλακτική θεραπευτικήπροσέγγιση. Παραμένει όμως ανεξακρίβωτο αν αυτή η προσέγγιση είναι το ίδιο αποτελεσματική όσο ηαναπνευστική αποκατάσταση σε νοσοκομειακό κέντρο. Σκοπός της παρούσας διατριβής ήταν ναδιερευνήσει αν η κατ΄ οίκον τηλεματική αποκατάσταση είναι τόσο αποτελεσματική όσο ηνοσοκομειακή αποκατάσταση υπό επίβλεψη.ΜΕΘΟΔΟΣΣτη μελέτη αυτή τυχαιοποιήθηκαν 100 ασθενείς σε δυο ομάδες: της κατ΄ οίκον αποκατάστασης (n =50) με τηλεπαρακολούθηση, καθώς και της ομάδας νοσοκομειακής αποκατάστασης (n = 50). Οιασθενείς των ομάδων κατ΄ οίκον και νοσοκομειακής αποκατάστασης ολοκλήρωσαν αρχικά ένα 2-μηνοεντατικό πρόγραμμα σε νοσοκομείο. Στη συνέχεια συμμετείχαν σε πρόγραμμα κατ΄ οίκοναποκατάστασης ή σε νοσοκομειακό πρόγραμμα για 12 μήνες. Στη μελέτη συμπεριλήφθηκε και μια 3ηομάδα αποτελούμενη από 50 ασθενείς, οι οποίοι ακολούθησαν την συνήθη ιατρική φροντίδα.ΑΠΟΤΕΛΕΣΜΑΤΑΜετά την ολοκλήρωση της 12-μηνης παρακολούθησης και στις δυο ομάδες αποκατάστασηςκαταγράφηκε από δραστηριογράφους σημαντικά αυξημένη χρονική διάρκεια σε καθημερινέςδραστηριότητες χαμηλής, μέτριας και υψηλής έντασης, αντίστοιχα, συγκριτικά με την περίοδο πριντην εισαγωγή των ασθενών στη μελέτη (ομάδα κατ΄ οίκον: χαμηλής έντασης +38±7 λεπτά, μέτριαςέντασης +11±4 λεπτά και υψηλής έντασης +4±1 λεπτά; νοσοκομειακή ομάδα: χαμηλής έντασης +28±1λεπτά, μέτριας έντασης +12±3 λεπτά και υψηλής έντασης +6±2 λεπτά). Επιπλέον, η απόσταση πουκάλυψαν οι ασθενείς κατά την εξάλεπτη δοκιμασία βάδισης παρέμεινε σημαντικά υψηλότερη μετά τοπέρας της 12-μηνης παρακολούθησης, συγκριτικά με την περίοδο εισαγωγής των ασθενών στη μελέτη(ομάδα κατ΄ οίκον: +31±16 m, νοσοκομειακή ομάδα: +42±17 m). Επίσης, ανάλογη ήταν και η διατήρηση της φυσικής κατάστασης και στις δυο ομάδες, όπως αυτή εκτιμήθηκε απόεργοσπιρομετρικές δοκιμασίες. Αντίστοιχα θετικά ήταν και τα ευρήματα στα ερωτηματολόγιαποιότητας ζωής και αναπνευστικών συμπτωμάτων. Το μέγεθος της βελτίωσης των προαναφερθέντωνπαραμέτρων δεν διέφερε μεταξύ των δυο ομάδων αποκατάστασης. Αντίθετα στην ομάδα συνήθουςιατρικής φροντίδας παρατηρήθηκε σημαντική επιδείνωση μετά την 12-μηνη παρακολούθηση.ΣΥΖΗΤΗΣΗ-ΣΥΜΠΕΡΑΣΜΑΤΑΗ παρούσα διατριβή καταδεικνύει την αποτελεσματικότητα ενός προγράμματος κατ΄ οίκοντηλεματικής αποκατάστασης στη βελτίωση της καθημερινής δραστηριότητας, της λειτουργικήςικανότητας και της ποιότητας ζωής σε πνευμονοπαθείς. Η αποτελεσματικότητα της κατ΄ οίκοντηλεματικής αποκατάστασης οφείλεται στην καλή συμμόρφωση των ασθενών τόσο με την τεχνολογίακαταγραφής/μεταφοράς των δεδομένων στους θεραπευτές, όσο και με το πρόγραμμα άσκησης κατ΄οίκον. Επιπλέον, η καθημερινή τηλεματική ανατροφοδότηση των ασθενών και η συνεχής καθοδήγησηαπό τους θεραπευτές, με στόχο την συνεχή βελτίωση των επιπέδων της καθημερινής δραστηριότητας,διαδραμάτισε σημαντικό παράγοντα ώστε τα οφέλη της κατ΄ οίκον αποκατάστασης να μηνυπολείπονται εκείνων της νοσοκομειακής αποκατάστασης. Η παρούσα διατριβή διαπιστώνει ισχυρήένδειξη για την υλοποίηση υπηρεσιών αποκατάστασης με την βοήθεια της τηλεματικής τεχνολογίας.